Alexia Eram a mărturisit că a fost o elevă foarte serioasă în liceu, dar „în rest, nu eram nici tocilară, nici eminentă”. Fiica Andreei Esca a povestit și cine o ajuta la teme și a spus că n-a chiulit decât o singură dată, căci la școala unde a învățat era foarte greu să chiulești.
Întrebată de CanCan în legătură cu vestimentația la școală, Alexia Eram a răspuns: „Aveam regulă, vara, spre exemplu, fusta trebuia să fie până la genunchi. Era directorul în fața școlii, care te pândea să vadă cum ești îmbrăcat”.
„Nu pot să zic că eram tocilară. La liceu am fost foarte serioasă, pentru că am vrut să trec cu bine. În rest, nu eram nici tocilară, nici eminentă”, a mai afirmat ea.
Alexia a mai susținut că atunci când era mică își făcea temele și cu mama, și cu tata, dar lucrurile s-au schimbat când a mai crescut: „Făceam singură sau aveam meditații, tot timpul, și făceam cu meditatoarea la mate sau la franceză. Dar în general făceam singură, că nu erau acasă când mă întorceam eu. Aveam programul până la 17:30 și nu mai era nimeni acasă”.
Vezi această postare pe Instagram
Vezi această postare pe Instagram
Ea a mai spus că nu obișnuia să chiulească deoarece era foarte greu să facă acest lucru: „Sincer să vă spun, o dată am chiulit în viața mea sau o chestie de genul ăsta. Și oricum a fost pentru că profesorul nu ajunsese la timp și a venit cu o jumătate de oră întârziere. Era o regulă, dacă întârzia 15 minute, puteai să pleci. Nu se putea chiuli, pentru că aveam bariere care se deschideau doar cu cartela. Și dacă puneai cartela, se vedea dacă tu ai ieșit. Și oricum nu puteai să ieși dacă erai în oră, nu te lăsa să ieși. Aveai un paznic, era prea complicat, mai bine nu mai chiuleai”.
Vezi această postare pe Instagram